הרץ (חברה)

הרץ (באנגלית: Hertz Global Holdings) הוא תאגיד אמריקאי בינלאומי להשכרת רכב הפועל ביותר מ-145 מדינות ברחבי העולם. היסטוריה הרץ היא חברת ההשכרה הגדולה והוותיקה בעולם, עם למעלה מ-8,500 סניפים ב-145 מדינות. לחברה כ-30 מיליון הזמנות בשנה וצי של כ-3.5 מיליון כלי רכב.[דרוש מקור] בשנת 1918 נוסדה החברה על ידי וולטר ג'ייקובס ברחוב צדדי בשיקגו, עם צי של רכבי פורד. ב-1923 כחמש שנים לאחר שהחברה הוקמה היא נמכרה לג'ון. ד. הרץ, איש עסקים יהודי אמריקאי שמשפחתו היגרה לארצות הברית מהונגריה. הרץ שינה את שמה של החברה ל-"Hertz Drive-Ur-Self System". ב-1943 נמכרה החברה לג'נרל מוטורס, ובשנת 1953 שונה השם ל-"The Hertz Corporation". כיום החברה היא חברה ציבורית הנסחרת בבורסה ומוחזקת על ידי "הרץ גלובל אחזקות". במאי 2020, בעקבות משבר הקורונה, הגישה החברה בקשה לפשיטת רגל בארצות הברית. באפריל 2021 נחלצה מהליך פשיטת רגל לאחר שמספר קרנות השקעה הסכימו להשקיע בחברה כחמישה מיליארד דולר לכיסוי חלק מחובותיה, חמשה מיליארד דולר נוספים נמחקו בהסכמת מחזיקי האג"ח, בעלי המניות של החברה קיבלו 3 אחוז בלבד בחברה החדשה. באוקטובר 2021 הזמינה החברה 100 אלף רכבים חשמליים מתוצרת טסלה בעסקה בשווי 4.4 מיליארד דולר. בישראל החברה מיוצגת בישראל על ידי קשר רנט א קאר. ב-2007 רכשה החברה 50% מחברת הליסינג אופרייט ליס, ובדצמבר 2025 הודיעה על כוונה לרכוש את יתר החברה. ראו גם אוויס קישורים חיצוניים אתר האינטרנט הרשמי של הרץ (באנגלית) (באנגלית) הרץ, ברשת החברתית פייסבוק הרץ, ברשת החברתית X (טוויטר) הרץ, ברשת החברתית אינסטגרם הרץ, ברשת החברתית LinkedIn הרץ, סרטונים בערוץ היוטיוב אריק שצקר, דייוויד וולש, בלומברג ביזנסוויק, איך מ–100 אלף טסלות, חוכמולוגים מוול סטריט וטום בריידי אחד יצא כישלון?, באתר TheMarker‏, 21 במאי 2024 הערות שוליים